JayJayThrowThrow/commonwealth-wiki-mix huggingface dataset:
असारे फूल

लेगर्स्टृमिआ इन्डिका (; ), सामान्यतया असारे फूल , लगभग 50 प्रजातिहरूको एक वनस्पति वंश हो। भारतीय उपमहाद्वीप, दक्षिणपूर्वी एशिया, उत्तरी अष्ट्रेलिया, र ओशिनियाका अन्य भागहरूमा पाइने पातलो र सदाबहार रूखहरू र झाडीहरू, संसारभरको न्यानो मौसममा खेती गरिन्छ। यो लाईथ्रासेए कुलको सदस्य हो, जसलाई 'लूसेस्त्रैफ कुल' पनि भनिन्छ। यस जीनसको नाम स्विडेनी व्यापारी म्याग्नस भोन लेगर्स्ट्रोमको नाममा राखिएको छ, स्वीडिश ईस्ट इन्डिया कम्पनीका निर्देशक, जसले कार्ल लिनियसलाई आफूले सङ्कलन गरेका बोटबिरुवाहरू आपूर्ति गरेका थिए। यी फूल फुल्ने रूखहरू सुन्दर रङका हुन्छन् र प्रायः निजी र व्यावसायिक रूपमा सजावटको रूपमा रोपिन्छन्।
विवरण

link=//upload.wikimedia.org/wikipedia/commons/thumb/8/89/Crepe_Myrtle.jpg/350px-Crepe_Myrtle.jpg|left|thumb|350x350px| ए लुथरभिल, मेरिल्यान्ड|मेरील्याण्डमा क्रेप मर्टल
link=//upload.wikimedia.org/wikipedia/commons/thumb/9/91/Red_Crepe_Myrtle_--_Lagerstroemia.jpg/300px-Red_Crepe_Myrtle_--_Lagerstroemia.jpg|thumb|300x300px| 'रेड रकेट' क्रेप मर्टल
असारे फूलहरू मुख्यतया तिनीहरूको रंगीन र लामो समयसम्म चल्ने फूलहरूको लागि परिचित छन्, जुन गर्मीमा हुन्छ। लेगर्स्टृमिआका धेरैजसो प्रजातिहरूमा सिन्वी, बांसुरी र हाँगाहरू ठूला देखिने खालका हुन्छन् जुन वर्षभरि झर्ने बोक्राबाट उत्पन्न हुन्छ। पातहरू विपरीत र सरल छन्, सम्पूर्ण मार्जिनहरू सहित, र बाट भिन्न हुन्छन् । जबकि सबै प्रजातिहरू प्रकृतिमा वुडी हुन्छन्, तिनीहरू उचाइमा भन्दा बढी हुन सक्छन् मुनि सम्म; तथापि, धेरैजसो, साना देखि मध्यम, बहु-काण्डका रूखहरू र झाडीहरू छन्। समशीतोष्ण प्रजातिका पातहरूले शरद ऋतुको रंग प्रदान गर्दछ।
सन्दर्भहरू

श्रेणी:Articles with 'species' microformats
श्रेणी:चीनमा पाइने वनस्पतिहरू
श्रेणी:नेपालमा पाइने वनस्पतिहरू
धतुरो

धतुरो सोलानेसी (Solanaceae) परिवारमा वर्गीकरण गरिएको बहुवर्षीय पोथ्रा हो। धतुरोलाई धेरैले नशालु वनस्पतिका रूपमा मात्र बुझेको पाइन्छ तर आयुर्वेदमा यसलाई एउटा अति गुणकारी औषधि मानिएको छ। पूर्वीय(भारतीय) संस्कृतिमा यसलाई भगवान शिवको प्रीय नशाको रूपमा पनि लिइएको पाइन्छ | संस्कृतमा त यसको नाम नै शिवशेखर भनिन्छ |

प्राचीन विष विज्ञान- 'अगदतन्त्र'मा धतुरोलाई उपविष भनिएको छ। विष जत्तिकै खतरनाक नभए पनि विष जस्तै काम गर्ने क्षमता भएकाले धतुरोलाई उपविष भनिएको हो। आयुर्वेदमा धतुरोलाई शुद्ध गरी गुणकारी औषधिमा परिणत गरिन्छ। सुतशेखर रस, धतुराक्षार, कनक आसव, त्रिभुक्नकीर्ति रस, प्रलापान्तक रस, कनकसुन्दर रस, उन्माद गजाङकुश रस र ग्रन्धिशोध निवारिका वर्तिकाजस्ता आयुर्वेदिक औषधि धतुरोबाटै तयार पारिन्छ।

प्राकृतिक रूपमा धतुरोको बीऊ विषालु हुन्छ। यसको बीऊ खाएको आधा घण्टापछि शरीरमा नकारात्मक लक्षण उत्पन्न हुनथाल्छ। जस्तो कि शरीर तात्ने अनि मानिस बोल्नै नसक्ने हुन्छ। आँखा, मुख सबै रातो हुनथाल्छ र एउटै सामानलाई पनि दुईवटा देख्दछ। बरबराउने, कपडा लुछ्ने, उफ्रने, दौड्नेसम्मका पागलपन सवार हुनथाल्छ। यदि चौबीस घण्टाभित्र उपचार गरिएन भने त यसले मान्छेलाई मृत्युको मुखमा नै पुर्‍याइदिन्छ। धतुरोको यस्तो दुष्प्रभाव तब उत्पन्न हुन्छ जब यसको सयभन्दा बढी बीऊ सेवन गरिएको होस्। अर्थात् सयभन्दा अधिक बीऊको सेवन धतुरोको घातक मात्रा हो।
औषधीय गुण र महत्त्वहरू

ज्यानै लिने क्षमता भएको धतुरोको बीऊलाई जब एउटा पोकामा राखेर गाईको दूधमा चार घण्टासम्म ममः पकाएझैँ बफाइन्छ र तातोपानीले धोइन्छ तब त्यो शुद्ध हुन्छ। यसरी शुद्ध गरिएको बीऊले विष होइन अब औषधिको काम गर्न थाल्छ। शुद्ध भइसकेपछि धतुरोको बीऊलाई धूलो पारेर चूर्ण बनाइन्छ।

* अङ्ग दुखेमा
:पेट वा अन्य भित्री अङ्ग दुखेमा र छातीको रोगमा यसको सेवनले फाइदा गर्छ।

*ओछ्यानमै मुत्ने समस्यामा
:ठूलो हुँदै गरेका बच्चाहरू यदि अझै ओछ्यानमै मुत्छन् भने तिनीहरूलाई पनि यो चूर्ण खुवाउन सकिन्छ। औषधिको रूपमा लाभ लिन यो चूर्ण पचासदेखि सय मिलिग्राम बिहान र बेलुका सेवन गर्नुपर्ने हुन्छ।

*कपालबाट जुम्रा र लिखा भगाउन
:धतुरोको पात विषालु हुँदैन। कपालबाट जुम्रा र लिखा भगाउन धतुरोको पातबाट निकालिएको रस लगाउन सकिन्छ।

*छालाको रोग
:छालाको रोग भएको ठाउँमा यसको लेप प्रयोग गर्न सकिन्छ। आयुर्वेदिक औषधि निर्माताहरू धतुरोको पातलाई विशेष तरिकाले धूलो पारेर चूर्ण बनाउँछन्।

*कपाल झर्ने र चायाँ पर्ने समस्यामा
:धतुरोको काँडेदार फलबाट निकालिएको रसले कपाल झर्ने र चायाँ पर्ने समस्या हटाउन मद्दत गर्छ। मानसिक स्वास्थ्य सन्तुलित राख्ने गुण धतुरोमा हुन्छ। त्यसैले वैद्य र कविराजहरू मस्तिष्कसम्बन्धी रोग निको पार्न धतुरोको प्रयोग गर्छन्।

सदुपयोग गर्न जान्नेले विषलाई पनि अमृत बनाउँछ। नजान्नेले अमृतलाई नै विष बनाइदिन्छ। धतुरोको सम्बन्धमा पनि यो कुरा लागू हुन्छ। मानव कल्याणका लागि धतुरोको उपयोग गर्ने हाम्रा प्राचीन ज्ञानको प्रशंसा अचेल विदेशमा समेत हुन थालेको छ।
चित्र दिर्घा


Datura stramonium 003.JPG|धतुरोको फुल
Dat str tat8.jpg|धतुरोको बोट
Datura str tat5.JPG|धतुरोको फुल
Datura stramonium 2 (2005 07 07).jpg|धतुरोको पात
Datura str tat2.JPG|धतुरो/फल
Datura stramonium MHNT.BOT.2004.0.263a.jpg|धतुरोको बीऊ

यो पनि हेर्नुहोस्
सन्दर्भ सामग्रीहरू
बाह्य कडीहरू

श्रेणी:पोथ्रा
श्रेणी:जडीबुटी
श्रेणी:नेपालमा पाइने वनस्पतिहरू
श्रेणी:फूल फुल्ने वनस्पति
तपोवन, दार्चुला

तपोवन नेपालको पूर्व प्रशासनिक विभाजन अनुसार, सुदूरपश्चिमाञ्चल विकास क्षेत्र विकास क्षेत्रको महाकाली अञ्चल, दार्चुला जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या २२९३ रहेको थियो जसमध्ये १११२ पुरुष र ११८१ महिला रहेका थिए भने यहाँ ४०५ घरधुरी रहेको थियो। यो हाल मार्मा गाउँपालिकामा पर्दछ।

यो मार्मा गाउँपालिकाको वडा नम्बर ६ हो।

बूढापाकाको भनाइमा पौराणिक कालमा १८ ऋषिमुनिले एकसाथ यो भूमिमा तपस्या गरेका थिए। गीता तथा सोह्र पुराणमा उल्लेख भएअनुसार भारतवर्षको उत्तराखण्डअन्तर्गत व्यास ऋषि हिमशृङ्खलामा तपोवन भूमिको धार्मिक तथा पर्यटकीय हिसाबले निकै ठूलो महìव रहेको छ।

दार्चुला जिल्ला सदरमुकामबाट करिब १५ कोष टाढा उत्तरी भेग चमेलिया नदीको किनारामा अवस्थित तपोवन भूमि वारिपारि अजङ्गर पहाडमा तपस्यामा बसेका ऋषिमुनिका आकृतिले पनि तपोवन भूमिको सम्बन्धी किम्वदन्तीलाई शाश्वत सत्य हो भन्ने विश्वास गर्न सकिन्छ। अप्पी हिमालको फेदीबाट आरम्भ हुने चमेलिया नदीको चिसो अनि कञ्चन पानीसँग सुसेली खेल्दै प्राकृतिक छटाका साथ रहेका धार्मिक स्थल तपोवन पर्यटकीय दृष्टिले पनि निकै आकर्षक मानिन्छ।
चमेलिया नदी किनारमा रहेको तातोपनीको मुहान्मा स्नान गर्नले विभिन्न रोघहरू निको हुने धर्मिक बिस्वास छ।हिउद् महिनामा यस् थाउम नुहाउन आउने मानिशरुको भिद् लाग्ने गर्दछ।

सुन्दर प्राकृतिक छटाहरूको बीचमा रहेका तपोवन भूमिमा माघे सङ्क्रान्तिका दिन ठूलो मेला लाग्ने गर्छ। रातभर हजारौँ भक्तजनहरूले 'धुनी जगाएर' जाग्राम बसेपछि माघे सङ्क्रान्तिको बिहान झिसमिसेमा चमेलिय नदीको किनारमा तातो पानीको फोहरा उम्लन थाल्छन्।अप्पी हिमालको फेदीबाट हिउँझैँ बगेर आउने सेतीको किनारको चिसो पानीसँगै तातोपानीको फोहरामा स्नान गर्न पाउँदा भक्तालुजनहरू निकै आनन्दित हुने गर्छन्।

माघे सङ्क्रान्तिका दिनमा निस्केको तातोपानीको फोहरा माघ महिनाभरि उम्लने गर्छ। प्रत्येक दिन झिसमिसेमा तातोपानी बिस्तारै बढी मात्रामा निस्कने र सूर्य अस्ताउन लाग्दा कम हुँदै जाने गर्छ। तपोवन भूमिमा पहिलोपटक पुग्ने जो कोही व्यक्ति पनि बिहानको समयमा बढी तातोपानी आउने र दिन ढल्कँदै जाँदा पानी उम्लन पनि कम हुँदै जाने क्रमले यहाँ दैविक शक्तिको प्रभाव परेको विश्वास गर्न विवश हुने गर्छन्। अर्को कुरो यहाँको तातोपानीको फोहराका स्नान गरी पितृलाई 'पिण्ड दान' गर्दा सहजै वैतणिर् तर्न सकिने धार्मिक विश्वास पनि रहेको छ।

यो भूमि धार्मिक दृष्टिले बझाङ, बाजुरा, अछाम, बैतडी, डडेल्धुरा, दार्चुला मात्र होइन छिमेकी मुलुक भारतको उत्तराञ्चल, उत्तराखण्डलगायतका दक्षिण भारतबाट समेत हजारौँ भक्तजनहरू माघ महिनामा आउने गर्छन्।
बूढापाकाको भनाइमा पौराणिक कालमा १८ ऋषिमुनिले एकसाथ यो भूमिमा तपस्या गरेका थिए। गीता तथा सोह्र पुराणमा उल्लेख भएअनुसार भारतवर्षको उत्तराखण्डअन्तर्गत व्यास ऋषि हिमशृङ्खलामा तपोवन भूमिको धार्मिक तथा पर्यटकीय हिसाबले निकै ठूलो महìव रहेको छ।

दार्चुला जिल्ला सदरमुकामबाट करिब १५ कोष टाढा उत्तरी भेग चमेलिया नदीको किनारामा अवस्थित तपोवन भूमि वारिपारि अजङ्गर पहाडमा तपस्यामा बसेका ऋषिमुनिका आकृतिले पनि तपोवन भूमिको सम्बन्धी किम्वदन्तीलाई शाश्वत सत्य हो भन्ने विश्वास गर्न सकिन्छ।अप्पी हिमालको फेदीबाट आरम्भ हुने चमेलिया नदीको चिसो अनि कञ्चन पानीसँग सुसेली खेल्दै प्राकृतिक छटाका साथ रहेका धार्मिक स्थल तपोवन पर्यटकीय दृष्टिले पनि निकै आकर्षक मानिन्छ।
सन्दर्भ सामग्रीहरू

श्रेणी:दार्चुला जिल्लाका ठाउँहरू
कल्प

हिन्दु धर्म

कल्प

'कल्प' शब्दले समयको लामो मापन एकाइको द्योतन गर्दछ। ऋग्वेदमा ‘कल्प’ शब्दको प्रयोग भएको पाइन्छ। उक्त ग्रन्थमा यसलाई सिर्जना वा रचना भन्ने अर्थमा लिएको छ, त्यहाँ बताइएबमोजिम - ‘सृष्टिकर्ताले सूर्य, चन्द्र, दिन, पृथ्वी र अन्तरिक्षको पूर्ववत् सृष्टि गरे। बौद्ध धर्मग्रन्थमा पनि यस शब्दको प्रयोग हुन्थ्यो, त्यहाँ पनि यस शब्दले समयकै एकाइलाई द्योतन गर्दथ्यो।

सृष्टिक्रम र विकासको गणनाका लागि 'कल्प' वैदिक सनातन हिन्दु धर्मावलम्बीहरूका निमित्त एउटा प्रसिद्ध मापदण्ड हो। जसरी सामान्य मानव जीवनको साधारण आयु सय वर्ष मान्ने गरिन्छ, त्यसरी नै सृष्टिकर्ता ब्रह्माको आयु पनि सय वर्ष मान्ने गरिन्छ, तर मानव र ब्रह्माको आयुको गणनामा भिन्नता छ। ब्रह्माको एक दिनबराबरको समयलाई 'कल्प' भनिन्छ र ब्रह्माको प्रत्येक दिनको समाप्तिमा प्रलय हुन्छ, यसको अर्थ हो सृष्टिकर्ता ब्रह्माको रात्रीकाल प्रलय हो, रात बितेपछि ब्रह्माले पुनः सिर्जना गर्दछन् वा फेरि नयाँ सृष्टि हुन्छ।

मनुष्यलोकमा आजको सूर्योदयदेखि भोलि बिहानको सूर्योदयसम्मको अवधिलाई एक दिन(२४ घण्टा वा ६० घडी) भनिन्छ। ३६५ दिनको एकवर्ष हुन्छ। ४३२००० वर्ष वर्तमान कलि युगको समय सीमा हो। कलि युगभन्दा दोब्बर ठूलो द्वापर युग, तीनगुणा ठूलो त्रेता युग र चारगुणा ठूलो सत्य युगको समय मानिन्छ। त्यसैले द्वापर युगको समय ८६४००० वर्ष, त्रेता युगको समय १२९६००० वर्ष र सत्ययुगको समय १७२८००० वर्ष हुन्छ। यी चारै युगको संयुक्त अवधि अर्थात् ४३२०००० वर्षको एकाइलाई एक चतुर्युगी भनिन्छ। यस्ता १‚००० वटा चतुर्युगीको समयावधिलाई एउटा कल्पको समय मानिन्छ। त्यसैले ब्रह्माजीको एक दिन बराबर ४,३२,००,००,०००(चार अरब बत्तीस करोड) वर्ष हुन्छ । ब्रह्माको एक महिनामा तीस वटा कल्प हुन्छन्, तिनलाई श्वेतवाराह कल्प, नीललोहित कल्प आदि भिन्नभिन्न नामद्वारा सङ्केत गरिएको हुन्छ। प्रत्येक कल्पलाई १४ वटा बराबर भागमा विभाजन गरिएको हुन्छ, त्यस विभक्त खण्डको नाम हो- मन्वन्तर। एक मन्वन्तरमा एक कल्प (४,३२,००,००,००० वर्ष)को १४ भागको एक भागमा पर्ने समयावधि (लगभग ३०८५७१४२९ वर्ष) हुन्छ। प्रत्येक मन्वन्तरमा एक एकजना मनुले सृष्टिस्थितिको जिम्मा पाएका हुन्छन्, यही मनु शब्दबाट मानिसलाई सङ्केत गर्ने मनुष्य, मनुवा, मान्छे, मानिस आदि शब्द बनेका हुन्। ती चौधजना मनुको नाम यस प्रकार छ - स्वायम्भु, स्वरोचिष, औत्तमी, तामस, रैवत, चाक्षुष, वैवस्वत, सावर्णि, दक्षसावर्णि, ब्रह्म सावर्णि, धर्म सावर्णि, रुद्र सावर्णि, रौच्य या देव सावर्णि र भौत अथवा इन्द्र सावर्णि। अहिलेको समय वैवस्वत मनुको हो। प्रत्येक मन्वन्तरमा बेग्लाबेग्लै सप्तर्षि, इन्द्र/इन्द्राणी आदि हुने गर्छन्। अहिले ब्रह्माको ५० वर्ष व्यतीत भएको कल्पना गरिएको छ। उनको ५१औं वर्षको पहिलो कल्प अर्थात्‌ श्वेतवाराह कल्प चल्दैछ र यस कल्पका २७ वटा चतुर्युगी बितेर २८औं चतुर्युगीको तीन युग पनि समाप्त भैसकेका छन्, हामी अहिले कलियुगको पहिलो चरणमा छौं।

मत्स्य पुराणमा (२९०.३-१२) ३० वोटा कल्पहरूको वर्णन गरिएको छ, जुन हरेक कल्पको नामकरण ब्रह्माजीले गर्नुभएको छ। यी कल्पहरुको नाम अत्यन्तै महत्वपूर्ण तिथि र कल्पको सुरुवातमा उज्ज्वल व्यक्तित्वको आधारमा गरिएको छ। यी ३० कल्प अथवा दिन (३० प्रलय वा रात सहित) ब्रम्हाका ३० दिन (१ महिना) हुन्।
कल्प तालिका


श्रोतहरू

श्रेणी:एसिया
बृहदारण्यक उपनिषद

बृहदारण्यक उपनिषद महत्त्वपूर्ण उपनिषद हो जसको प्रमुख ऋषि याज्ञवल्क्य हुन्। सामवेदीय तलवकार ब्राह्मण अन्तर्गत वर्णित यो उपनिषद् महत्त्वपूर्ण छ। यसको शैली अत्यन्त क्रमबद्ध र युक्तिपूर्ण छ। यसमा तत्त्वज्ञान र तदुपयोगी कर्म तथा उपासनाहरूको सुन्दर वर्णन छ्। यो अत्यन्त प्राचीन उपनिषद हो यसमा ब्रह्म, माया, ईश्वर, अविद्या, जीव तथा जगत् ब्रह्माण्डको बारेमा विशेष कुराहरू छन् | अतः यो दार्शनिक उपनिषद हो |यस्मा आदि शंकराचार्य द्वारा भाष्य पनि लेखिएको छ । आकारका दृष्टिले यो सबैभन्दा ठुलो उपनिषद् हो । यो शतपथ ब्राह्मणको एक अंश हो । महर्षि याज्ञवल्क्य यस उपनिषद्का तत्त्वज्ञ उपदेष्टा हुन्, यसमा नीतिपरक, ब्रह्मपरक, सृष्टिपरक विषयहरूको विषद विवेचन पाइन्छ । सबै प्राणीका हृदयमा एउटै परमात्माको निवास छ र त्यो अमर एवं अविनाशी छ भन्ने कुरा पनि यसले उद्घोष गरेको छ ।
यो पनि हेर्नुहोस्
सन्दर्भ सामग्रीहरू

श्रेणी:उपनिषद्हरू
वामन पुराण

वामन पुराणमा मुख्यरूपले भगवान विष्णुको दिव्य माहात्म्यको व्याख्यान छ। विष्णुका वामन अवतारसित सम्बन्धित यो दस हजार श्लोकहरूको पुराण शिवलिंग पूजा, गणेश -स्कन्द आख्यान, शिवपार्वती विवाह आदि विषयहरूले परिपूर्ण छ। यसम भगवान् वामन, नर-नारायण, भगवती दुर्गाका उत्तम चरित्रका साथ भक्त प्रह्लाद तथा श्रीदामा आदि भक्तहरूको कथा छ। यसका अतिरिक्त, शिवजीको लीला-चरित्र, जीवमूत वाहन-आख्यान, दक्ष-यज्ञ-विध्वंस, हरिका कालरूप, कामदेव-दहन, अंधक-वध, लक्ष्मी-चरित्र, प्रेतोपाख्यान, विभिन्न व्रत, स्तोत्र र अन्तमा विष्णुभक्तिका उपदेशहरका साथ यस पुराणको हुन्छ।
विस्तार

यस पुराणमा श्लोकहरूको संख्या दस हजार छ, यस पुराणमा पुराणहरूका पांच लक्षणहरू अथवा वर्ण्य-विषय-सर्ग, प्रतिसर्ग, वंश, मन्वन्तर र वंशानुचरितको वर्णन छ। सबै विषयहरूको सानुपातिक उल्लेख गरिएकोछ। बीच-बीचमा अध्यात्म-विवेचन, कलिकर्म र सदाचार आदि माथि पनि प्रकाश पारिएकोछ।
वामन पुराणको संक्षिप्त जानकारी

वामनपुराणमा कूर्म कल्पको वृतान्तको वर्णन छ र त्रिवर्णको कथा छ। यो पुराण दुइ भागहरूले युक्त छ र वक्ता श्रोता दुवैको लागि शुभकारक छ, यसमा पहिलो पुराणका विषयमा प्रश्न छ, फेरि ब्रह्माजीको शिरच्छेदको कथा कपाल मोचरको आख्यान र दक्ष यज्ञ विध्वंशको वर्णन छ। यसपछि भगवान हरको कालरूप संज्ञा मदनदहन प्रहलाद नारायण युद्ध देवासुर संग्राम सुकेशी र सूर्यको कथा, काम्यव्रतको वर्णन, श्रीदुर्गा चरित्र तपति चरित्र कुरुक्षेत्र वर्णन अनुपम सत्या माहात्म्य पार्वती जन्मको कथा, तपतिको विवाह गौरी उपाख्यान कुमार चरित अन्धकवधको कथा साध्योपाख्यान जाबालचरित अरजाको अद्भुतकथा अन्धकासुर र शंकरको युद्ध अन्धकलाई गणत्वको प्राप्ति मरुदगणहरूको जन्मको कथा राजा बलिको चरित्र लक्ष्मी चरित्र त्रिबिक्रम चरित्र प्रहलादको तीर्थ यात्रा र उसमा अनेक मंगलमयी कथाहरू धुन्धुको चरित्र प्रेतोपाख्यान नक्षत्र पुरुषको कथा श्रीदामाको चरित्र त्रिबिक्रम चरित्रपछि ब्रह्माजीद्वारा भनिएको उत्तम स्तोत्र तथा प्रहलाद र बलिको संवादको सुतल लोकमा श्रीहरिको प्रशंसाको उल्लेख छ।
सन्दर्भ


बाह्य कडीहरू

बाह्य कडीहरू

* वेद-पुराण - यहाँ चार वेद एवं दसभन्दा अधिक पुराण हिन्दी अर्थ सहित उपलब्ध छन्।
*महर्षि प्रबंधन विश्वविद्यालय -यहाँ सम्पूर्ण वैदिक साहित्य संस्कृतमा उपलब्ध छ।
*ज्ञानामृतम् - वेद, अरण्यक, उपनिषद् आदिमा सम्यक जानकारी
*वेद एवं वेदांग - आर्य समाज, जामनगरका जालघरमा सबै वेद एवं टीकाहरू उपलब्ध छन्।
*जिनका उदेश्य हो - वेद प्रचार
*वेद-विद्या_डॉट_कॉम


श्रेणी:नेपालका चाडपर्वहरू
श्रेणी:पुराण
टेम्पररी एसिस्टेन्स फर निडी फेमिलिज

टेम्पररी एसिस्टेन्स फर निडी फेमिलिज (अनुवाद: खाँचोमा परेका परिवारहरूको लागि अस्थायी सहायता) संयुक्त राज्य अमेरिकाको एक सङ्घीय सहयोग कार्यक्रम हो। यो १ जुलाई १९९७ देखि सुरु भएको थियो। संयुक्त राज्य अमेरिकाको स्वास्थ्य तथा मानव सेवा विभाग मार्फत निर्जन अमेरिकी परिवारहरूलाई नगद सहायता प्रदान गर्दै आश्रित बालबालिकाहरूका लागि कार्यक्रमका साथ परिवारहरूलाई सहायता प्रदान गरिएको थियो। यस सहायताबाट पर्याप्त खर्च नपुग्ने परिवारलाई घरभाडा, खाना र औषधोपचार सहयोग गरिन्छ।

यस कार्यक्रमले कल्याणकारी-कार्य सिद्धान्तमा जोड दिन्छ। यो प्रत्येक राज्यलाई आफ्नो कल्याण कार्यक्रम सञ्चालन गर्न दिइएको अनुदान हो। यसको अनुदानको लगातार दुई वर्ष र पाँच वर्षको आजीवन सीमाको अधिकतम लाभ हुन्छ। यो सहायता सबै राज्यमा दिइन्छ। तर राज्यले त्यसको बाँडफाँड फरकफरक तरिकाले गर्दछ। यसको ३६ प्रतिशत रकम सिधै त्यस्ता परिवारमा जान्छ। यो सहायता महिनामा दुई पटक दिइन्छ। यो रकम इबिटी कार्डमार्फत प्राप्त हुन्छ। हातमा नगद भने दिइदैन।
सन्दर्भ सामग्रीहरू
बाह्य कडीहरू

* कल्याणकारी सुधार र एकल आमा (यलको आर्थिक पुनरावलोकन)
* ट्यान्फको बारेमा खोजमूलक प्रतिवेदन
* सरकारी जवाफदेहिता कार्यालयको प्रतिवेदन
* कानुन र सामाजिक नीतिको केन्द्र
* राज्यहरूबीच मापन गर्न कठिन कल्याणको सुरक्षा जाल, "द वासिङ्टन पोस्ट", २ अक्टोबर २०१०।

श्रेणी:बालबालिका तथा पारिवारिक कार्यक्रमका लागि प्रशासन
श्रेणी:संयुक्त राज्य अमेरिकाको सङ्घीय सहायता
हेनरी किसिन्जर

हेनरी किसिन्जर (मे २७, १९२३ – नोभेम्बर २९, २०२३) एक अमेरिकी कूटनीतिज्ञ, राजनीतिक वैज्ञानिक, भूराजनीतिक सल्लाहकार, र राजनीतिज्ञ जसले रिचर्ड निक्सन र गेराल्ड फोर्डको राष्ट्रपति प्रशासन अन्तर्गत संयुक्त राज्य विदेशमन्त्री र राष्ट्रिय सुरक्षा सल्लाहकारको रूपमा सेवा गरेका थिए। हेनरी किसिन्जर राष्ट्रपति रिचार्ड निक्सनका राष्ट्रिय सुरक्षा सल्लाहकार थिए। किसिङ्गरले भियतनाम मा युद्धविराम वार्ता गर्ने कामको लागि १९७३ नोबेल शान्ति पुरस्कार प्राप्त गरे।

किसिन्जरको जन्म जर्मनीमा भएको थियो। उनी सन् १९७३ देखि १९७७ सम्म अमेरिकी विदेशमन्त्रीको रूपमा सेवा गरेका थिए। चीनसँग सम्बन्ध विस्तारका लागि उनी सन् १९७१ मा पाकिस्तानको रावलपिन्डीबाट चीन गएका थिए भने यस घटनालाई “पिङपङ कूटनीति” भनिन्छ। उनले भियतनाममा युद्धविराम वार्ताको लागि सन् १९७३ मा नोबेल शान्ति पुरस्कारसमेत पाएका थिए।

किसिङ्गरको १०० वर्षको उमेरमा नोभेम्बर २९, २०२३ मा केन्ट, कनेक्टिकटमा उनको घरमा मृत्यु भयो।
विदेश नीति

किसिन्जर अमेरिकी राजनीतिमा एक विवादास्पद र ध्रुवीकृत व्यक्तिको रुपमा चिनिन्छ। किसिन्जरलाई उच्च प्रभावशाली अमेरिकी विदेशमन्त्री भनेर धेरै प्रमुख अन्तर्राष्ट्रिय सम्बन्धका जानकारहरूले सम्मान गर्ने गरेका पनि छन्। जर्ज सल्जको फेब्रुअरी २०२१ मा मृत्यु भएसँगै किसिन्जर सबैभन्दा जेष्ठ जिवित परिषदीय सदस्य र निक्सन प्रशासनको एक मात्र जिवित सदस्य बनेका थिए।
सन्दर्भ सामग्रीहरू

श्रेणी:नोबेल शान्ति पुरस्कार सम्मानितहरू
श्रेणी:२० औं शताब्दीका अमेरिकी राजनीतिज्ञहरू
मेडिकेड

मेडिकेड कार्यक्रम अमेरिकी सरकारले जनतालाई दिएको एक प्रकारको सुविधा हो। मेडिकेड कार्यक्रमले न्युन आय भएका परिवारका साथै परिवारका बालबच्चा र अपांग व्यक्तिलाई औषधोपचारमा सहयोग गर्छ। यो सुविधाअन्तर्गत तपाईले नगद पाउने हैन। नगद तपाईको स्वास्थोपचार गर्ने संस्था वा व्यक्तिमा सिधै जान्छ।

यो सुविधासम्बन्धी नियम राज्यपिच्छे भिन्नै हुनसक्छन्। सिंगो राष्ट्र र राज्यले यो सुविधाको व्यवस्था गर्छ भने सुविधा कसरी दिने भन्ने निर्णय राज्यले गर्छ।
यो सुविधा चाहने परिवारले केही नियम पुरा गर्नुपर्छ। यो सुविधा पाउन तपाईसँग सोसल सेक्युरिटी नम्बर, तपाई अमेरिकी नागरिक वा त्यसै बराबरको मान्य व्यक्ति हुनुपर्छ। कसले कसरी सहायता पाउँछ?
बालबच्चा

बालबच्चालाई यो सुविधा उनीहरूको अवस्था हेरेर दिइन्छ, बाबुआमाको अवस्था हेरेर होइन।
गर्भवती र सुत्केरी

तपाई गर्भवती हुनुहुन्छ भने यो सुविधा पाउनुहुन्छ। बच्चा जन्मेपछि आमा र बच्चा दुवैलाई सुविधा दिइन्छ।
वृद्ध, दृष्टिविहिन र /वा अपांग

६५ वर्षभन्दा बढीको, दृष्टिविहिन र/वा अपांग हुनुहुन्छ र आम्दानी कम छ भने यो सुविधा पाउन निवेदन दिन सक्नुहुन्छ।

दीर्घरोगी हुनुहुन्छ र अस्पतालकै सेवा लिनु पर्नेछ भने पनि यो सुविधाका लागि निवेदन दिन सक्नुहुन्छ।

घरमै उपचार चाहिने वा सामुदायिक स्याहार पाउन योग्य वृद्ध, दृष्टिविहिन र/वा अपांग हुनुहुन्छ भने निवेदन दिन सक्नुहुन्छ।

मेडिकेडका निम्ति तपाईँ योग्य हुनुहुन्छ भने तपाईँको परिवारका सबै योग्य सदस्यले स्थायी मेडिकेड परिचयपत्र पाउनुहुनेछ।
उक्त कार्ड सुरक्षित स्थानमा राख्नुपर्छ।
पार्वती थापा

पार्वती थापा नेपाल प्रहरीकी पूर्व प्रहरी नायब महानिरीक्षक तथा जनता समाजवादी पार्टीकी सदस्य हुन्। उनी नेपाल प्रहरी सेवा अन्तर्गत जिल्ला प्रहरी कार्यालय प्रमुख हुने प्रथम महिला, अञ्चल प्रहरी कार्यालयको प्रमुख तथा प्रहरी नायब महानिरीक्षक (डिआइजी) बन्ने पहिलो महिलाको कीर्तिमान बनाएकी हुन्।
जीवनी

थापाको जन्म वि.सं. २०१६ फागुन ४ गते गोरखा जिल्लाको गोरखानगर क्षेत्रमा भएको थियो। मध्यमवर्गीय परिवारमा जन्मेकी थापाको आमा खेतकुमारी थापा तथा पिता सनकबहादुर थापा थिए। उनी सानै हुँदा बसाइँ सराई गरेर उनको परिवार चितवन जिल्ला आएको थियो। उनी पाँच भाइ, बहिनीमध्ये सबैभन्दा जेठी थिइन्। उनले प्राथमिक शिक्षा चितवनको जनजीवन निम्न माध्यमिक विद्यालय, चैनपुरमा सात कक्षासम्म अध्ययन गरिन् त्यसपछि एसएलसीसम्मको अध्ययन चितवनकै खैरहनी माध्यमिक विद्यालयबाट पूरा गरिन्। उनले उच्च शिक्षाको अध्ययन काठमाडौँको पद्मकन्या कलेजबाट गरिन्। उनले त्यहाँबाट प्रविणता प्रमाण पत्र तह, स्नातक तह, र स्नातोकोत्तर तहको परीक्षा उतीर्ण गरिन्।
प्रहरी सेवा

पार्वतीले वि.सं. २०४० मा वीरेन्द्र प्रहरी अस्पतालमा प्रहरी नायब निरीक्षक पदमा नेपाल प्रहरी सेवामा प्रवेश गरेकी थिइन्। उनी वि.सं. २०४३ सालमा खुला प्रतिस्पर्धाबाट निरीक्षक (इन्स्पेक्टर) बनिन्। त्यस्को छ वर्षपछि वि.सं. २०४९ मा प्रहरी नायब उपरीक्षक भइन्। वि.सं. २०५२ जेठ २६ गते उनी धादिङ जिल्ला प्रहरी कार्यालय प्रमुख भइन्। प्रहरी सेवामा लामो समय बिताएपछि उनी वि.सं. २०६३ भदौ २० गते मेची अञ्चल प्रहरी कार्यालय प्रमुख र वि.सं. २०६४ वैशाख ३ गते गण्डकी अञ्चल प्रहरी कार्यालयको दायित्व सम्हालेकी थिइन्।
अभियानहरू

उनी राष्ट्र सङ्घीय शान्ति स्थापना सेवाका लागि हर्जगोविना र बोस्निया तथा सियरा लियोनमा समेत अभियान कार्यमा संलग्न रहेकी थिइन्।
विवाह

उनले वि.सं. २०३६ सालमा भीमबहादुर थापासँग विवाह गरेकी थिइन्। उनको एक छोरी ज्योति र एक छोरा सुलभ छन्।
पदक र पुरस्कार
सन्दर्भ सामग्रीहरू

श्रेणी:सन् १९६० मा जन्म
श्रेणी:जीवित मानिसहरू
श्रेणी:नेपाल प्रहरीका अधिकारीहरू
श्रेणी:नेपालका महिला राजनीतिज्ञहरू
जर्ज वासिङ्टन

thumb|right|जर्ज वासिङ्टन

जर्ज वासिङ्टन (२२ फेब्रुअरी, १७३२ - १४ डिसेम्बर १७९९) अमेरिकाका पहिलो राष्ट्रपति हुन् । उनी १७८९ अप्रिल ३० देखि १७९७ मार्च ४ सम्म अमेरिकाका राष्ट्रपति रहे ।
उनले अमेरिकी सेनाको नेतृत्व गरेर ब्रिटेनलाई अमेरिकी क्रान्ति (१७७५-१७८३) मा विजय हासिल गरे। उनी स्वतन्त्र थिए, कुनै दलका समर्थक थिएनन् ।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
जोन एडम्स

जोन एडम्स (अक्टोबर ३०, १७३५ - जुलाई ४, १८२६), संयुक्त राज्यका संस्थापक पिता, १७९७ देखि १८०१ सम्म दोस्रो संयुक्त राज्य अमेरिकाको राष्ट्रपति को रूपमा सेवा गर्नुभयो। आफ्नो राष्ट्रपति हुनु अघि, उनी अमेरिकी क्रान्तिको नेता थिए जसले ग्रेट ब्रिटेनबाट स्वतन्त्रता हासिल गर्यो। क्रान्तिकारी युद्धको पछिल्लो भाग र नयाँ राष्ट्रको प्रारम्भिक वर्षहरूमा, उनले युरोपमा एक वरिष्ठ कूटनीतिज्ञको रूपमा अमेरिकी सरकारको सेवा गरे। सन् १७८९ देखि १७९७ सम्म सेवारत एडम्स संयुक्त राज्य अमेरिकाको उपराष्ट्रपतिको पद सम्हाल्ने पहिलो व्यक्ति थिए। उहाँ एक समर्पित डायरीकार हुनुहुन्थ्यो र उहाँकी पत्नी र सल्लाहकार अबीगेल एडम्स र उहाँका मित्र र राजनीतिक प्रतिद्वन्द्वी थोमस जेफरसन सहित महत्त्वपूर्ण समकालीनहरूसँग नियमित रूपमा पत्राचार गर्नुहुन्थ्यो।

एक वकिल र राजनीतिक कार्यकर्ता क्रान्ति अघि, एडम्स सल्लाह र निर्दोषता को अनुमान को अधिकार को लागी समर्पित थियो। एक कूटनीतिज्ञको रूपमा, उनले ग्रेट ब्रिटेनसँग शान्ति सन्धिमा वार्ता गर्न र महत्त्वपूर्ण सरकारी ऋणहरू सुरक्षित गर्न मद्दत गरे।

एडम्स राष्ट्रपति जर्ज वाशिंगटन अन्तर्गत उपराष्ट्रपतिको रूपमा दुई कार्यकालका लागि निर्वाचित भए र 1796 मा संयुक्त राज्यको दोस्रो राष्ट्रपतिको रूपमा निर्वाचित भए। उहाँ संघीयतावादी पार्टीको ब्यानरमा निर्वाचित एक मात्र राष्ट्रपति हुनुहुन्थ्यो । एडम्सको कार्यकाल फ्रान्सेली क्रान्तिकारी युद्धको मुद्दामा हावी भएको थियो, र अमेरिकी तटस्थतामा उनको जिद्दीले जेफरसोनियन रिपब्लिकन र उनको आफ्नै पार्टीका केहीले उनको प्रतिद्वन्द्वी अलेक्ज्याण्डर ह्यामिल्टनको नेतृत्वमा कडा आलोचना गर्यो। एडम्सले विवादास्पद एलियन र सेडिसन एक्टमा हस्ताक्षर गरे र फ्रान्ससँग अघोषित नौसेना युद्धमा सेना र नौसेनाको निर्माण गरे। उनी ह्वाइट हाउसमा बस्ने पहिलो राष्ट्रपति थिए।

उनले र अबिगेलले एडम्स राजनीतिक परिवार सुरु गरे, जसमा छैटौं राष्ट्रपति जोन क्विन्सी एडम्स पनि छन्। इतिहासकार र विद्वानहरूले उनको प्रशासनलाई अनुकूल रूपमा दर्जा दिएका छन्।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
जेम्स मुनरो

thumb|right|जेम्स मुनरो

जेम्स मुनरो अमेरिकाका पाँचौ राष्ट्रपति हुन् । उनको जन्म सन् १७५८ अप्रिल २८ मा भएको थियो । उनी सन् १८१७ मार्च ४ देखि सन् १८२५ मार्च ४ सम्म अमेरिकाका राष्ट्रपति थिए । उनी दुइ कार्यकाल राष्ट्रपति भए । उनलाई अमेरिकाका अन्तिम संस्थापक पिता भनिन्छ । उनको निधन सन् १८३१ जुलाई ४ मा भयो ।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
श्रेणी:सन् १७५८ मा जन्म
श्रेणी:सन् १८३१ मा मृत्यु
जोन क्विन्से एडम्स

thumb|right|जोन क्विन्से एडम्स
जोन क्विन्से एडम्स अमेरिकाका छैटौँ राष्ट्रपति हुन्। उनको जन्म सन् १७६७ जुलाई ११मा भएको थियो। उनी सन् १८२५ मार्च ४ देखि सन् १८२९ मार्च ४ सम्म अमेरिकाका राष्ट्रपति थिए। उनी अमेरिकी कुटनीतिज्ञ थिए। उनले अमेरिकाका दुवै संसदमा सेवा गरेका थिए। उनको निधन सन् १८४८ फेब्रुअरी २३मा भयो।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:राजनीतिज्ञहरू
श्रेणी:अमेरिकाका राष्ट्रपतिहरू
एन्ड्रयु ज्याक्सन

thumb|right|एन्ड्रयु ज्याक्सन
एन्ड्रयु ज्याक्सन अमेरिकाका सातौँ राष्ट्रपति हुन्। उनको जन्म सन् १७६७ मार्च १५मा भएको थियो। उनी सन् १८२९ मार्च ४ देखि सन् १८३७ मार्च ४ सम्म अमेरिकाका राष्ट्रपति थिए। उनको निधन सन् १८४५ जुन ८मा भयो।
प्रारम्भिक जीवनी
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
श्रेणी:डेमोक्रेटिक पार्टी (अमेरिका) अमेरिकी राष्ट्रपतिहरू
मार्टिन भान बरेन

मार्टिन भान बरेन अमेरिकाका आठौँ राष्ट्रपति हुन्। उनको जन्म सन् १७८२ डिसेम्बर ५मा भएको थियो। उनी सन् १८३७ मार्च ४ देखि सन् १८४१ मार्च ४ सम्म अमेरिकाका राष्ट्रपति थिए। राष्ट्रपति हुनुअघि आठौँ उपराष्ट्रपति र त्यसअघि दशौँ विदेशमन्त्री थिए। उनको मातृभाषा डच थियो, त्यसैले बरेन अङ्ग्रेजी नबोल्ने अमेरिकी राष्ट्रपति थिए। उनको निधन सन् १८६२ जुलाई २४मा भयो।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
श्रेणी:डेमोक्रेटिक पार्टी (अमेरिका) अमेरिकी राष्ट्रपतिहरू
श्रेणी:डेमोक्रेटिक पार्टी (अमेरिका) राष्ट्रपति प्रत्याशीहरू
विलियम हेनरी ह्यारिसन

विलियम हेनरी ह्यारिसन अमेरिकाका नवौँ राष्ट्रपति हुन्। उनको जन्म सन् १७७३ फेब्रुअरी ९मा भएको थियो। उनी सन् १८४१ मार्च ४ देखि सन् १८४१ अप्रिल ४ सम्म अमेरिकाका राष्ट्रपति थिए। राष्ट्रपति रहँदै उनको निधन भयो। उनी सबैभन्दा कम समय राष्ट्रपति अमेरिकी हुन्। उनको निधन सन् १८४१ अप्रिल ४ मा भयो।
सन्दर्भ सामग्रीहरू
बाह्य कडीहरू
यो पनि हेर्नुहोस्

श्रेणी:अमेरिकाका राष्ट्रपतिहरू
श्रेणी:अमेरिकी राजनीतिज्ञहरू
श्रेणी:पदमा रहँदा नै मृत्यु हुने व्यक्तिहरू